**З А П И С Н И К**

од 1-вата конститутивна седница на Советот на Општина Прилеп, одржана на 28.10.2021 година во салата на Општина Прилеп, со почеток во 12,оо часот

Седницата ја отвоири досегашниот претседатвач на Советот Еленче Ташковска.

 **ЕЛЕНЧЕ ТАШКОВСКА:**

Почитуван Градоначалник, членови на Советот и почитувани гости!

Согласно член 21 од Статутот на Општина Прилеп и член 7 од Деловникот на Советот на Општина Прилеп првата седница на новоизбраниот Совет ја свикува Претседателот на Советот од претходниот состав, па согласно на правата и должностите утврдени со Статутот и Деловникот ја отворам 1-вата - конститутивна седница на Советот на Општина Прилеп.

(се пушти химната)

По импретирањето на химната.

 **ЕЛЕНЧЕ ТАШКОВСКА:**

Почитувани членови на Советот за денешнава конститутивна седница го предлагам следниот:

 **Д Н Е В Е Н Р Е Д**

1. Избор на Верификациона комисија (3 члена).

2. Одлука за верификација на мандатите на членовите на Советот на Општина Прилеп.

3. Избор на Кандидациона комисија (5 члена).

4. Избор на Претседател на Советот на Општина Прилеп.

5. Избор на Комисија за мандатни прашања, избор и именување(5 члена).

Ве молам со кревање на рака да се изјасните.

Кој е “за” усвојување на дневниот ред?

Кој е “против”, кој е”воздржан”?

25 членови на Советот гласаа „за“.

Констатирам дека со 25 гласови “за”дневниот ред е усвоен.

По **ПРВАТА** точка од дневниот ред: - Избор на Верификациона комисија (3 члена), согласно член 8 став 2 од Деловникот на Советот на Општина Прилеп, членовите на Верификационата комисија ги предлага претседавачот на седницата, пред да ги предложам членовите на Верификационата комисија сакам да појаснам дека задача на Верификационата комисија е врз основа на Известувањето од Општинската изборна комисија, по проверката на доставените уверенија од страна на членовите на Советот за нивниот избор и утврдувањето на нивниот идентитет, да поднесе Извештај со предлог за верификација.

За членови на Верификационата комисија ги предлагам:

1.Ирена Стерјоска Локвенец, за претседател

2.Александар Китаноски, за член

3.Иван Јованоски, за член.

Ве молам со кревање на рака да се изјасните.

Кој е “за” предлогот, молам да крене рака?

Кој е “против”, кој е “воздржан”?

Констатирам дека со 26 гласови “за” со ниту еден “против” и “воздржан”,

предлогот е усвоен.

Ги молам членовите на Верификационата комисија да се повлечат и да поднесат Извештај со Предлог за верификација на мандатите на членовите на Советот.

(Објавувам пауза од 5 минути)

(По паузата)

Продолжуваме со работа.

По **ВТОРАТА** точка од дневниот ред: - Одлука за верификација на мандатите на членовите на Советот на Општина Прилеп.

Го молам Претседателот на Верификационата комисија г-ѓата Ирена Стерјовска – Локвенец, да го поднесе Извештајот со Предлогот. Повелете.

**ИРЕНА СТЕРЈОВСКА – ЛОКВЕНЕЦ:**

Верификационата комисија се состана иго разгледа Известувањето на Општинската изборна комисија број 03 – 2506/1 од 27.10.2021 година, доставените уверенија од страна на членовите на Советот иоткакоа го утврди идентитетот на членовите на Советот, констаткира дека се исполнети условите и на Советот мупредлага да се верифицира мандатот на избраните членови на Советот на Општина Прилеп и тоа: ДЕЈАН ПРОДАНОСКИ од ВМРО – ДПМНЕ и коалиција обнова на Македонија, ИРЕНА СТЕРЈОВСКА – ЛОКВЕНЕЦ од ВМРО – ДПМНЕ и коалиција обнова на Македонија, ТРАЈЧЕ РЖАНИКОСКИ од ВМРО – ДПМНЕ и коалиција обнова на Македонија, КИРЕ ЈОНОСКИ од ВМРО – ДПМНЕ и коалиција обнова на Македонија, ДИМЕ БОЗОСКИ од ВМРО – ДПМНЕ и коалиција обнова на Македонија, ЈУЛИЈАНА СИЛЈАНОСКА од ВМРО – ДПМНЕ и коалиција обнова на Македонија, АЛЕКСАНДРА СВЕЌАРОСКА од ВМРО – ДПМНЕ и коалиција обнова на Македонија, ХИЛДА БЕЛЕСКА од ВМРО – ДПМНЕ и коалиција обнова на Македонија, ИГОР НИКОЛОСКИ од ВМРО – ДПМНЕ и коалиција обнова на Македонија, ЗОРАН ЈАНКУЛОСКИ од ВМРО – ДПМНЕ и коалиција обнова на Македонија, КИРО НИКОЛОСКИ од ВМРО – ДПМНЕ и коалиција обнова на Македонија, СТЕФАНИ СТОЈАНОСКА од ВМРО – ДПМНЕ и коалиција обнова на Македонија, ДАРКО АНДРЕЕСКИ од ВМРО – ДПМНЕ и коалиција обнова на Македонија, НИКОЛА ЗЛАТЕСКИ со оглед на тоа што денеска не е присутен се повикуваме на извадок од Деловникот за работа во делот на надлежностите на Верификационата комисија член 12 кој гласи: „Одложената верификација на мандатот како и верификацијата на мандатот на членови на Советот,кои станале членови на Советот од листата на кандидати за остатокот од мандатот, Советот ја врши на првата наредна седница врз основа на Извештајот на Општинската изборна комисија, а по предлог на Комисијата за мандатни прашања, избории именување.“ Мандатот на НИКОЛА ЗЛАТОСКИ, ќе биде верификуван на следна наредна седница. БИЛЈАНА КУЗМАНОСКА од ВМРО – ДПМНЕ и коалиција обнова на Македонија, МОНИКА ГРАШЕСКА – ИЛИЕСКА од Коалиција Најдоброто за мојата општина СДСМ, НИКОЛЧЕ МАРИНОСКИ од Коалиција Најдоброто за мојата општина СДСМ, ЈУЛИЈАНА ЦЕКОВСКА од Коалиција Најдоброто за мојата општина СДСМ, АЛЕКСАНДАР ЃОРЃИОСКИ од Коалиција Најдоброто за мојата општина СДСМ, АНИТА РИСТЕСКА од Коалиција Најдоброто за мојата општина СДСМ, ДАРКО ГЕРАМИТЧИОСКИ од Коалиција Најдоброто за мојата општина СДСМ, ИВОНА КУЗМАНОВИЌ од Коалиција Најдоброто за мојата општина СДСМ, АЛЕКСАНДАР КИТАНОСКИ од Коалиција Најдоброто за мојата општина СДСМ, МАРИЈА СИМОНОСКА од Коалиција Најдоброто за мојата општина СДСМ, ДЕНИС МУСТАФОСКИ од Коалиција Најдоброто за мојата општина СДСМ, ИВАН ЈОВАНОСКИ од Политичка партија Левица, МЕТОДИЈА КОСТОСКИ од Политичка партија Левица.

Сакам да ја искористам приликава да честитам успешенмандат на сите колеги советници без разлика од која политичка партија доаѓаме денес тука, да не заборавиме за чиј интерес доаѓаме тука и кои луѓе треба да ги застапуваме, а тоа се нашите сограѓани. Ви благодарам.

**ЕЛЕНЧЕ ТАШКОСКА:**

Ви благодарам и вас.

Отворам претрес по точката. Дали некој сака да земе збор?

Бидејќи никој не се јавува за збор ги молам членовите на Советот,да се изјаснат.

Кој е “за” предлогот на Верификационата комисија? Молам да крене рака.

Кој е “против”, кој е “воздржан”?

Сите членови на Советот гласаа „за“.

Констатирам декасо 26 гласови “за” , мандатот на членовите на Советот е верифициран.

Во таа ситуација и предходните Марија, дадени предлози точки се со 26 гласови бидејќи не е верифициран мандатот на сите не е верифициран, значи тоа технички ќе си го поправите.

Значи уште еднаш свечено констирам дека на членовите на Советот на Општина Прилеп е верифициран**.**

Констатирам декаОдлуката за верификација на мандатите на членовите на Советот на Општина Прилеп е донесена.

Согласно член 14 од Деловникот за работа на Советот со верификација на манадатот, членот на Советот се стекнува со права и должности утврдени со Закон, со Статут и со Деловник за работа. Според тоа, а согласно член 18 од Деловникот за работа со постапката за избор на претседател на Советот раководи најстариот член на Советот кој претседава со седницата**.**

Но, пред да продолжиме понатаму сакам лично да земам збор да се обратам до советниците во новиот советнички мандат 2021/2025 чинам така ќе дојде. Сакам да ви посакам успешна и плодна работа. Советот и понатаму да биде храм на демократијата, каде што ќе се носат првенствено одлуки во интерес на граѓаните. Личниот и секаков друг интерес да го оставите на страна, интересот на граѓаните да биде императив и на овој Совет како што беќедосега. Впрочем и за тоа сте избрани. Исто и од мое име би сакала и на Градоначалникот д-р Борче Јовчески да му посакам успешен и плоден мандат, но ја користам приликата да се заблагодарам на досегашниот советнички состав за изминатиот четиригодишен мандат, а и на Градоначалникот во заминување Илија Јованоски. Продолжете да работите во интерес на граграѓаните на Општина Прилеп.

Продолжуваме понатаму согласно известувањето од Општинската изборна комисија, највозраен член на Советот е господин Киро Николоски.

Го повикувам господинот Николоски да отпочни со постапката за избор на претседател на Советот. Ви благодарам, мојот мандат завршува и оваа работа тука со Првата конститутивна седница заврши. Ви благодарам на сите.

**КИРО НИКОЛОСКИ:**

Почитуван Градоначалниче, почитувани советници, почитувани гости,

Пред 25 години бев советник и тогаш бев меѓу најмладите. Еве сега имам чест повторно да бидам во советничкиот состав на Општина Прилеп како највозрасен. Продолжуваме со работа по наредната точка.

По **ТРЕТАТА** точка од дневниот ред: - Избор на Кандидациона комисија,

пред да отворам претрес да ве информирам дека согласно член 16 од Статутот на Општина Прилеп, Кандидационата комисија во состав од претседател и четири члена, ја предлагаат членовите на Советот. Предлогот содржи онолку кандидати, колку што има членови Комисијата. Со мнозинство гласови од присутните членови, Советот ја избира Комисијата.

Доколку има повеке предлози, се гласа за секој предлог поединечно.

Отворам претрес. Кој сака збор, молам да се јави. Повелете Александра Свеќароска.

**АЛЕКСАНДРА СВЕЌАРОСКА:**

Почитуван Градоначалник г-дин Борче Јовчески, почитуван претседавач на Совет, колеги советници и присутни гости,

За членови на Кандидационата комисија ги предлагам: КИРЕ ЈОНОСКИ, за претседател, ТРАЈЧЕ РЖАНИКОСКИ, за член, ДИМЕ БОЗОСКИ, за член, ЈУЛИЈАНА СИЛЈАНОСКА, за член и АЛЕКСАНДАР ЃОРЃИЕСКИ, за член. Ви благодарам.

**КИРО НИКОЛОСКИ:**

Дали има некој друг предлог? Ако нема?

Констатирам дека за членови на Кандидационата комисија се предложени: КИРЕ ЈОНОСКИ, за претседател, ТРАЈЧЕ РЖАНИКОСКИ, за член, ДИМЕ БОЗОСКИ, за член, ЈУЛИЈАНА СИЛЈАНОСКА, за член и АЛЕКСАНАР ЃОРЃИЕСКИ, за член.

 Кој е “за” предлогот, молам да крене рака.

 Кој е “против”, кој е “воздржан”?

 24 членови на Советот гласаа „за“ и 2 „воздржани“.

 Констатирам дека со 24 гласови “за” и 2 „воздржани“ Кандидационата комисија е избрана во состав: Кире Јоноски, за претседател, Трајче Ржаникоски, за член, Диме Бозоски, за член, Јулијана Силјаноска, за член и Алексанар Ѓорѓиески, за член.

Да напоменам дека задача на Кандидационата комисија е со мнозинство на гласови да предложи 1 или повеќе кандидати за претседател на Советот.

Ја молам Кандидационата комисија да се повлече и да поднесе предлог

(Предлагам пауза од 5 минути)

(После паузата)

Продолжуваме со работа.

По **ЧЕТВРТАТА** точка од дневниот ред:- Избор на Претседател на Советот на Општина Прилеп, го молам претседателот на Кандидационата комисија да го поднесе Предлогот.

**КИРЕ ЈОНОСКИ:**

Добар ден. Почитуван Градоначалник,колега Борче Јовчески, почитуван претседавач на Совет, колеги советници, присутни гости Прилепчани,

Кандидационата комисија во состав: Кире Јоноски јас како претседател, Трајче Ржаникоски, член, Диме Бозоски, член, Јулијана Силјаноска, член и Алексанар Ѓорѓиески, член гопредлага за претседател на Советот на Општина Прилеп, г-дин Дејан Проданоски со 4 гласа „за“ и 1 „воздржан“. Ви благодарам.

**КИРО ТАЛЕСКИ:**

Ве молам да се изјаснете со кревање на рака кој „за“ усвојување на предлогот Дејан Проданоски да биде избран за претседател на Советот?

 Го повикувам претседателот на Советот г-дин Дејан Проданоски да си го завземе своето место.

Ве молам да се изјаснете со кревање на рака.

Кој е “за” предлогот, г-динот Дејан Проданоски да биде избран за претседател на Советот?

14 членови на Советот гласаа „за“ и 12 „воздржани“.

Констатирам дека со 14 гласови „за“ и 12 „воздржани“, г-динот Дејан Проданоски е избран за претседател на Советот на Општина Прилеп.

Го повикувам претседателот на Советот на Општина Прилеп г-дин Дејан Проданоски да си го зазвеме своето место.

**ДЕЈАН ПРОДАНОСКИ:**

Добар ден на сите. Пред да продолжиме со работа би сакалда земамкратко збор.

Почитувани представници на законодавниот дом г-дине Миле Талевскии г-ѓица Ане Лашкоска, почитувани представници на Македонската православна црква, почитувани колеги советници, почитувани сограѓани добар ден на сите и добро дојдовте во храмот на демократијата овде во Прилеп. Од денеска, па натаму преземањето на обврските, односно со преземањето на позицијата претседател на Совет илипрв меѓу еднаквите ветувам дека ќе си ја исполнам задачата во целост. Она што ни беше дадено како мандат од нашите сограѓани. Очекувам конструктивна работа, очекувам сериозни предлозии очекувам добри одлуки во интерес на сите граѓани на Општина Прилеп. Ветувам дека како претседател на Советот ќе ги запазиме сите законски прописи, се работиме согласно Статутот на Општина Прилеп и Деловникот за работа. Седнициуте на Советот онака какошто ветивме во предизборието ќе бидат отворени за сите граѓани и ќе бидат дадени на пошироката јавност да бидат следени во живо, тоа ни е предизборно ветување и јас ќе се заложам сосиот свој авторитет и со цела политичка сила , која што ја имам и како претседател на Совет тоа да се случи. Ве поканувам воиднина секоја седница на Советот, особено представниците на седмата сила на медиумите да не следите, да бидете нашкоректорна работата и уште еднаш посакувам успешна работа на сите советници и верувам дека овој советнички состав ќе биде запишан во историјата на нашиов град како еден од најуспешните, односно совети кои што донеле најдобри и најконструктивни во интерес на подобрување на квалитетот на живот на сите сограѓани и подобрување на условите кои што ги има нашиов град, односно условите кои што ќе ги нуди нашиов град во иднина. Ви благодарам за вниманието.

Ве повикувам сега сите советници свечено да ја дадеме свечената изјава во исто време сихронизирано, така сме функционирале и во минатото, да ја прочитаме свечената изјава.

Јас Дејан Проданоски и (сите советници го кажаа своето име во овој дел ) свечено изјавувам дека правата и должностите на член на Советот ќе ги вршам совесно и дека при нивното вршење ќе ги почитувам Уставот, Законот,

(По потпишувањето на свечената изјава.)

Продолжуваме со работа.

По **ПЕТТАТА** точка од дневниот ред: - Избор на Комисија за мандатни прашања, избор и именување, отворам претрес.

Како претседател на Советот предлагам за членови на Комисијата за мандатни прашања, избор и именување, да бидат избрани:

1. БИЛЈАНА КУЗМАНОСКА, за претседател

2.ЗОРАН ЈАНКУЛОСКИ , за член

3.ИГОР НИКОЛОСКИ , за член

4.СТЕФАНИ СТОЈАНОСКА, за член

5.МОНИКА ГРАШЕСКА - ИЛИЕСКА, за член.

Дали некој се јавува за збор?

Бидејќи никој не се јавува за збор ги молам членовите на Советот , да се изјаснат по предлогот.

Кој е “за” предлогот, молам да крене рака.

Кој е “против”, кој е “воздржан”?

24 членови на Советот гласаа „за“ и 2 „воздржани“.

Констатирам дека со 24 гласови „за“ и 2 „воздржани“, предлогот е усвоен и за членови на Комисијата за мандатни прашања, избор и именување се избрани следните: претседателт Билјана Кузманоска, и членовите: Зоран Јанкулоски , Игор Николоски , Стефани Стојаноска и Моника Грашеска – Илиеска.

Бидејќи дневниот ред е исцрпен би сакал во овој дел од седницата да го повикам Градоначалникот на Општина Прилеп Борче Јовчески да не поздрави како Совет.

**БОРЧЕ ЈОВЧЕСКИ:**

Почитувани сограѓани, почитувани советници, представници на медиуми и гости,

Најпрво дозволете ми да ве поздравам од мое лично име, да ви честитам за освоените мандати на сите советници без разлика наполитичката припадност,честитки до Дејан Проданоски, претседтелот на Советот на Општина Прилеп, за кој што сумсигурен дека со меѓусебна соработка воиднина ќе имаме само успеси и сите заеднички ќе работиме во интерес на граѓаните. Ви благодарам.

**ДЕЈАН ПРОДАНОСКИ:**

Бидејќи дневниот ред е исцрпен констатирам дека конститутивната седница на Советот на Општина Прилеп е завршена. Ви благодарам за присуството на сите.

По исцрпувањето на дневниот ред, првиот дел од конститутивната седница заврши во 12,24 часот.

 Број 09 - 2512/1 ПРЕТСЕДАТЕЛ

 28.10.2021 година на Советот на Општина Прилеп

 П р и л е п Дејан Проданоски

СТЕНОГРАФ

Горица Чатлеска